PATVIRTINTA

Klaipėdos lopšelio-darželio ,,Linelis“

direktoriaus 2020 m. vasario 25 d.

įsakymu Nr. UP-16

**RESPUBLIKINĖS IKIMOKYKLINIO IR PRIEŠMOKYKLINIO AMŽIAUS VAIKŲ, TĖVŲ IR MOKYTOJŲ NUOTRAUKŲ PARODOS** **„FANTAZIJOS VELYKINĖSE ERDVĖSE“** **NUOSTATAI**

**I. BENDROSIOS NUOSTATOS**

1. Ikimokyklinio ir priešmokyklinio amžiaus vaikų, tėvų, mokytojų kūrybinių darbų nuotraukų parodos „Fantazijos Velykinėse erdvėse“ nuostatai reglamentuoja tikslą, uždavinius, organizatorius, dalyvius, kūrybinių darbų pateikimo ir organizavimo tvarką.
2. Kūrybinių darbų nuotraukų parodą organizuoja Klaipėdos lopšelis-darželis „Linelis“, adresas – Laukininkų g. 10, LT-95140, Klaipėda, tel. (8-46) 322317, el. paštas: dlinelis@gmail.com
3. Parodos organizatorius direktoriaus pavaduotoja ugdymui, l. e. direktoriaus pareigas Viktė Radavičiūtė, koordinatoriai:
   1. neformaliojo švietimo (dailės) ugdymo mokytoja Jolanta Lasauskienė,
   2. priešmokyklinio ugdymo mokytoja metodininkė Laima Rimkienė.
4. Kūrybinių darbų nuotraukos bus eksponuojamos Klaipėdos lopšelyje-darželyje ,,Linelis“ nuo **2020-04-06** iki **2020-04-30.** Parodos nuotraukos bus patalpintos įstaigos internetiniame puslapyje www.dlinelis.lt.
5. Kūrybinių darbų parodos nuostatai skelbiami Klaipėdos lopšelio-darželio „Linelis“ tinklalapyje www.dlinelis.lt.

**II. TIKSLAS IR UŽDAVINIAI**

1. Parodos tikslas - pasidalinti kūrybinėmis idėjomis puošiant, rengiant edukacines erdves Šv. Velykoms.
2. Parodos uždaviniai:
   1. Skatinti vaikų ir mokytojų kūrybiškumą įgyvendinat kūrybines idėjas, fantazijas;
   2. Susipažinti su Šv. Velykų pagrindiniais veikėjais;
   3. Įtvirtinti žinias apie kiaušinių marginimo technikas, ornamentus, spalvas;
   4. Puošti edukacines erdves ne tik patalpose, bet ir lauke;
   5. Skatinti ugdymo įstaigų bendravimą ir bendradarbiavimą.

**III. DALYVIAI**

1. Kūrybinių darbų-nuotraukų parodoje kviečiami dalyvauti visų ikimokyklinio ir priešmokyklinio ugdymo įstaigų ugdytiniai, tėvai, mokytojai.
2. Įstaigos, norinčios dalyvauti ikimokyklinio ir priešmokyklinio ugdymo įstaigų kūrybinių darbų parodoje ,,Fantazijos Velykinėse erdvėse“ užpildo dalyvio paraišką (priedas Nr. 1) ir iki 2020-03-16 atsiunčia užpildytą anketą el. paštu: liut0820@gmail.com.

**IV. PARODOS ORGANIZAVIMAS**

1. Parodai siunčiamos nuotraukos (*.jpeg formatu*) el. paštu: liut0820@gmail.com. Nuotraukos turi būti kokybiškos. Jose turi atsispindėti velykinės kompozicijos įvairiose erdvėse: lauke, grupėje, salėje, koridoriuose, holuose, laiptinėse ir kitur. Įstaiga siunčia ne daugiau kaip 5 nuotraukas.
2. Kiekvieno kūrybinio darbo (nuotraukos) vaizdo pusėje, dešiniame apatiniame kampe turi atsispindėti autoriaus vardas bei įstaigos pavadinimas.
3. Darbai turi atitikti kūrybinių darbų parodos tikslą bei uždavinius.
4. Konkursui pateikiami individualūs arba kolektyviniai kūrybiniai darbai.
5. Kūrybinių darbų nuotraukos siunčiamos iki 2020 m. balandžio 3 d. el. paštu: liut0820@gmail.com. Apie nuotraukų gavimą pranešime atskiru laišku.

**V. KŪRYBINIŲ DARBŲ PARODOS DALYVIŲ APDOVANOJIMAS**

1. Parodos dalyviams bus įteikti padėkos raštai *(el. būdu).*

**VI. BAIGIAMOSIOS NUOSTATOS**

1. Organizatoriai pasilieka teisę kūrybinius darbus naudoti savo nuožiūra parodos eksponavimo metu, apie tai neinformuojant autoriaus.
2. Iškilus klausimams kūrybinių darbų parodos dalyviai gali kreiptis į priešmokyklinio ugdymo mokytoją Laimą Rimkienę tel. +37062204655 arba dlinelis@gmail.com, tel. 8 (46) 322317.

SUDERINTA

Metodinės tarybos

2020-01-31 protokoliniu nutarimu (Nr. V11-1)

**1 priedas**

**IKIMOKYKLINIO IR PRIEŠMOKYKLINIO AMŽIAUS VAIKŲ, MOKYTOJŲ KŪRYBINIŲ DARBŲ NUOTRAUKŲ PARODOS „FANTAZIJOS VELYKINĖSE ERDVĖSE“**

**DALYVIO PARAIŠKA**

|  |  |
| --- | --- |
| Įstaigos pavadinimas |  |
| Ugdytinio (-ių) amžius |  |
| Dalyvio (-ių) skaičius |  |
| Mokytojo ar tėvų vardas pavardė |  |
| Mokytojo ar įstaigos el. p. adresas, telefono nr. |  |